MOST M12 BEE

**Návod na obsluhu**

**Každá osoba, ktorá bude vykonávať akúkoľvek prácu so zariadením, alebo bude vykonávať údržbu a servis zariadenia, musí byť oboznámená s návodom na použitie.**

**BEZPEČNOSTNÉ UPOZORNENIA**

Zariadenie je navrhnuté s ohľadom na bezpečnosť, ale v prípade nesprávneho používania môže spôsobiť zranenie. Preto ten, kto pracuje alebo opravuje zariadenie, si musí prečítať tento návod. Návod majte v blízkosti zariadenia, aby si ho mohol akýkoľvek pracovník v prípade potreby preštudovať.

* Nepoužívajte zariadenie bez preštudovania návodu na použite
* Zariadenie používajte iba vtedy, ak ste porozumeli všetkému z návodu
* Ak je pochopenie návodu na použitie komplikované, kontaktujte prosím predajcu alebo servis
* Majte návod vždy po ruke
* Ak stratíte alebo poškodíte návod na použitie, objednajte si u predajcu nový
* Pri ďalšom predaji zariadenia sa uistite, či bolo predané aj s návodom na použitie

**KVALIFIKÁCIA OBSLUHY ZARIADENIA**

Zariadenie smie obsluhovať a opravovať personál, ktorý úplne porozumel návodu na použitie a okrem toho má potrebnú kvalifikáciu.

|  |  |  |
| --- | --- | --- |
| **Symbol** | **Názov** | **Význam** |
|  | Hlavné | Hlavné upozornenie, varovanie a nebezpečenstvo |
|  | Buďte opatrný, nechytajte prstami | Hrozí poranenie prstov ak sa chytíte vsúvacieho portu |
|  | Upozornenie: Úraz elektrickým prúdom | Pri nepriaznivých podmienkach hrozí úraz elektrinou |
|  | Uzemnite zariadenie | Obsluha musí uzemniť zariadenie použitím bezpečnostného uzemňovacieho terminálu |
|  | Upozornenie proti prasknutiu | V prípade nepriaznivých podmienok hrozí prasknutie |
|  | Upozornenie: Horúce! | Možnosť poranenia zapríčinené vysokou teplotou |
|  | Upozornenie: Hrozí vznietenie! | Za určitých nepriaznivých podmienok hrozí vznietenie |
|  | Vytiahnite zástrčku | Obsluha musí vytiahnuť zástrčku , pri poruche alebo keď hrozí nebezpečenstvo požiaru |
|  |  |  |

#  1 BEZPEČNOSŤ

Veľa nehôd spôsobených pri práci, kontrole a údržbe zariadenia je spôsobených nedodržiavaním základných bezpečnostných predpisov. Starostlivo si prečítajte, pochopte a dodržiavajte bezpečnostné predpisy popísané v tomto návode pred obsluhou , opravami a údržbou zariadenia.

## Hlavné bezpečnostné predpisy

Prečítajte si a pochopte nasledovné bezpečnostné predpisy:

### *1.1.1 Bezpečnosť zariadenia*

1 Kryt zariadenia je zhotovený hlavne z hliníkovej zliatiny, aby sa zredukovala jeho váha. Z tohto dôvodu nepokladajte na zariadenie ťažké časti, alebo nehádžte zariadenie počas prepravy, pretože nie je na to navrhnuté.

2 Keď pripájate hadice na horák a rozdeľovač, pritiahnite matice kľúčom. Po pripojení, sa detekčnou tekutinou uistite, že nenastáva únik plynu. Ak uniká plyn, pevnejšie pritiahnite matice.

3 Keď umiestňujete špičku do horáku, pritiahnite maticu dvoma kľúčmi. Pritom sa vyhnite poškodeniu kužeľa, pretože to môže spôsobiť spätný plameň.

4 Nikdy nerozoberajte zariadenie inak ako je popísané v návode. Inak hrozí porucha

5 Nikdy neupravujte zariadenie. Zmeny vykonané na zariadení môžu byť nebezpečné.

6 Keď meníte smer, uistite sa, že prepínač smeru je v neutrálnej (stop) pozícii, a používajte prepínač smeru až po zastavení zariadenia.

7 Vždy odpojte zariadenie od siete ak sa nepoužíva.

8 Nepoužívajte zariadenie vonku, keď je vlhké počasie. Môže to spôsobiť poškodenie zariadenia a tiež hrozí nebezpečenstvo úrazu elektrickým prúdom.

### *1.1.2 Bezpečnostné oblečenie*

1 Určite používajte ochranné rukavice, okuliare, helmy a pracovnú obuv počas práce so zariadením.

2 Nepracujte so zariadením s vlhkým oblečením alebo rukami. Predídete tým úrazu elektrickým prúdom

### *1.1.3 Prevádzka a prevencia pri práci*

1 Pred použitím si prečítajte návod

2 Zariadenie správne umiestnite a vycentrujte, a zabezpečte bezchybný pohyb ešte pred prevádzkou.

3 Pred pripojením zástrčky do siete sa uistite, že je vypnutý hlavný vypínač (alebo či je prepínač normal/reverse na pozícii stop)

4 Pred prevádzkou zariadenia, zabezpečte okolie pred nehodami

5 Nehýbte zariadením, pokiaľ je v prevádzke predhrievací plameň

6 Dbajte na to, aby iskri a rozstrek vznikajúci pri prevádzke zariadenia vo vyšších pozíciách neporanil ľudí dolu.

7 Pred pohybom sa uistite, či je zapadnutá páka . Nesprávne zapadnutie páky môže spôsobiť poškodenie zariadenia.

8 Buďte opatrní, aby ste si neprichytili ruku pri spájaní dráh.

9 Keď režete s použitím dráhy, správne usaďte kolieska zariadenia do drážky

10 Správne nastavte plech ochrany proti prehriatiu, tak aby sa nedotýkal dráhy

11 Na ochranu držiaka horáku, ho pripevnite krídlovou maticou (BS – 6 x 22) na posune horáku

12 Zariadenie prenášajte za rukoväť

13 Keď premiestňujete dráhu, zložte z nej zariadenie

### *1.1.4 Elektrický systém*

1 Pred použitím zariadenia skontrolujte vstupné napätie. Rozsah napájacieho napätia by mal byť v rozsahu ±10%. Zariadenie by nemalo pracovať mimo tohto rozsahu.

2 Kovové zástrčky sú priskrutkované, preto ich úplne dotiahnite, aby sa počas prevádzky neuvoľnili

3 Uzemňovací kolík je pripojený k plastovej zástrčke káblom. Prosíme používajte napájaciu skrinku s vyvedeným uzemňovacím kolíkom.

4 V nasledovných prípadoch končite prácu a odpojte zariadenie zo siete, a zabezpečte zodpovednú osobu na opravu zariadenia.

 1) Prerušený alebo zodraný kábel

 2) Zo zariadenia vyteká kvapalina, alebo doň vteká kvapalina

 3) Abnormálne chovanie zariadenia počas jeho prevádzky

 4) Porucha zariadenia

 5) Slabý výkon zariadenia

5 Pravidelne kontrolujte elektrický systém

### *1.1.5 Údržba*

1 Na opravu zariadenia a servis kontaktujte kvalifikovanú osobu

2 Pred údržbou a opravou zariadenia odpojte zariadenie od siete

3 Pravidelne vykonávajte údržbu zariadenia

## 1.2 Plynové rezanie

Na zabezpečenie bezpečnosti pri prevádzke rezania plynom prísne dodržiavajte bezpečnostné predpisy a nariadenia. Operátor musí ovládať bezpečnosť.

### *1.2.1 Prevencia pred explóziou*

1 Nikdy nerežte natlakované sudy alebo hermeticky uzavreté kontajnery

2 Zabezpečte dostatočnú ventiláciu

### *1.2.2 Tlakový regulátor*

1 Pred začatím prevádzky, skontrolujte všetky tlakové regulátory, či pracujú správne

2 Na údržbu a servis volajte len zodpovedné osoby

3 Nepoužívajte tlakové regulátory, z ktorých uniká plyn a tiež poškodené regulátory

4 Nepoužívajte tlakové regulátory znečistené olejom alebo vazelínou

### *1.2.3.Tlakové fľaše*

1 Nepoužívajte poškodené fľaše, alebo fľaše z ktorých uniká plyn

2 Fľaše postavte zvislo a zabezpečte ich proti pádu

3 Používajte iba fľaše na to určené

4 Nezamažte ventil olejom ani vazelínou

5 Umiestnite fľaše na mieste mimo zdroja tepla, iskier, a plameňa

6 Ak sa fľaše nedajú otvoriť, kontaktujte dodávateľa. Nepoužívajte kladivo, kľúče, ani iné náradie na násilné otvorenie fľaše

### *1.2.4 Bezpečnostné opatrenia pre hadice*

1 Používajte iba hadice na to určené – hadice na plyn a kyslík

2 Vymeňte popraskané hadice, alebo ak sú poškodené od iskier, tepla atď.

3 Namontujte hadice, ktoré nie sú prekrútené

4 Dbajte na to, aby sa hadice pri transporte a pri prevádzke zariadenia nepretrhli

5 Neprenášajte zariadenie za hadice

6 Pravidelne kontrolujte hadice či nie sú poškodené, či neprepúšťajú, tesnia a podobne

7 Hadice odrežte na minimálnu potrebnú dĺžku. Krátke hadice znižujú možnosť poškodenia, pokles tlaku a tiež znižujú prietokový odpor.

### *1.2.5 Proti požiarové predpisy*

Dodržiavajte bezpečnostné predpisy, aby ste predišli požiaru. Hlavne pri rezaní plynom. Nepovšimnuté horúce kovy a iskry môžu spôsobiť požiar.

1 V blízkosti miesta práce majte hasiaci prístroj, hasiaci piesok, alebo nádobu s vodou atď...

2 Odstráňte horľaviny z blízkosti miesta rezania

3 Po dorezaní ochlaďte plech, taktiež horúce rezacie náhradné časti, predtým ako ich niekam odložíte

4 Nikdy nerežte nádoby, ktoré sú lepené horľavými lepidlami

### *1.2.6 Bezpečnostné predpisy proti popáleniu*

Dodržiavajte bezpečnostné predpisy, aby ste si nepopálili pokožku. Nepovšimnuté horúce kovy a iskry môžu spôsobiť požiar alebo popálenie pokožky

1 Nerežte v blízkosti horľavín

2 Nerežte nádoby naplnené horľavinami

3 Nemajte v blízkosti rezania zapaľovače, zápalky a ostatné zdroje plameňa

4 Oheň z horáku môže spôsobiť popálenie. Držte dostatočný odstup od horáku a rezacej špičky, a skontrolujte bezpečnosť pred uvedením do činnosti prepínačov a ventilov.

5 Noste vhodné oblečenie a ochraňujte si zrak a telo

6 Správne pritiahnite páliacu špičku, aby ste predišli spätnému plameňu.

 - po umiestnení špičky do horáku a pritiahnite maticu dvoma kľúčmi

- ak je špička pritiahnutá príliš, bude sa počas rezania prehrievať a stále viac doťahovať, čo môže spôsobiť komplikácie pri jej vymieňaní

 - predíďte poškodeniu kužeľa špičky, lebo to môže spôsobiť spätný plameň

7 Skontrolujte špongiou akýkoľvek únik plynu z pripojovacích častí distribútora plynu, hadíc a horáku. Nepoužívajte olej alebo vazelínu na pripojení kyslíkovej trubky, aby ste predišli spätnému plameňu, ktorý môže spôsobiť požiar.

8 Pred zapálením dodržte:

 Umiestnite horák na držiak horáku ešte pred zapálením

 Vždy noste ochranné pracovné pomôcky (rukavice, okuliare, atď.)

 Odstráňte prekážky, horľaviny a nebezpečné materiály z blízkosti rezania a smeru rezania

 Tlak plynu musí byť nastavený v rámci dovoleného rozsahu (Pozrite rezacie údaje

9 Horák, špička, a ochrana proti teplu sa nahrejú na vysokú teplotu. Na ich uchopenie vždy používajte rukavice. Taktiež povrch po dorezaní je veľmi horúci, takže ho nechytajte bez rukavíc.

10 Nehýbte so zariadením pokiaľ horí predhrievací plameň

# 2 UMIESTNENIE BEZPEČNOSTNÝCH ŠTÍTKOV



Na zariadení sú bezpečnostné štítky a iné označenia uľahčujúce správnu prevádzku. Starostlivo si prečítajte štítky a dodržiavajte inštrukcie, ktoré sú na ňom zobrazené. Štítky neodstraňujte. Udržiavajte ich čisté.

# 3 POPIS ZARIADENIA

## 3.1 FUNKCIE ZARIADENIA

M 12 BEE MOST je vysoko kvalitné motorom poháňané prenosné rezacie zariadenie. Je účinné na všetky typy rezov: priamych, kruhových, uhlových.

1 KOVOVÁ OBJÍMKA

Na pripojenie napájacieho kábla

2 OVLÁDANIE RÝCHLOSTI

Pootočte gombíkom v smere hodinových ručičiek a zariadenie sa bude hýbať rýchlejšie

3 PÁKA

Na vypnutie pohybu zariadenia

4 PREPÍNAČ SMERU POHYBU

Prepnite prepínač v smere šípky. Zariadenie sa bude pohybovať určeným smerom

5 POHONNÉ KOLESO

6 Rukoväť NASTAVENIA HORÁKU

Na nastavenie priečnej polohy horáku

7 Rukoväť

Zariadenie prenášajte a umiestňujte za rukoväť

8 KRYT PROTI TEPLU

9 VOĽNÉ KOLIESKO

## 3.2 TECHNNICKÉ ÚDAJE

Hmotnosť zariadenia: 10,0 kg

Rozmery: 350 x 140 x 175mm

Rázvor kolies: 160mm

Napájanie: 230V ± 10%

Rýchlosť rezania: 150mm/min-800mm/min (50Hz)

Tvar rezanej hrany: I , V (45°)

Hrúbka rezania: 5mm-150mm (102HC alebo 106HC) #0,1,2

**4 PRÍPRAVA PRED PREVÁDZKOU**

## 4.1 OBSAH DODÁVKY

Štandardná výbava balíka je zobrazená tu. Skontrolujte to ešte pred poskladaním zariadenia.

**SET 1 HORÁKA**

Hlavné zariadenie 1set

Držiak horáku s ozubením 1set

Horák 1ks

Rozdeľovač plynu 1ks

Hadica 600mm 2ks

Napájací kábel 5m 1ks

Špičky (102HC alebo 106HC #0,1,2) 3ks

## SET 2 HORÁKOV

Hlavné zariadenie 1set

Držiak horáku 2sety

Horák 2ks

Rozdeľovač plynu 1ks

Závažie: 1ks

Podpora závažia: 1ks

Fiting: 1ks

Hadica 600mm a 900mm 2ks a 2ks

Napájací kábel 5m 1ks

Špičky (102HC alebo 106HC #0,1,2) 6ks

## 4.2 MONTÁŽ ZARIADENIA

 1 Bezpečne rozbaľte zariadenie

 2 Umiestnite zariadenie na dráhu

 3 Vopred namontujte časti horákovej výbavy (pozrite odseky 4.2.1 a 4.2.2)

## 4.2.1 SET 1 HORÁKU

1 Vložte ozubenú lištu do hlavnej jednotky v smere šípky (pozri obr. 4-3).

2 Nasaďte držiak horáka na ozubenú lištu (pozri obr. 4-3).

3 Nasaďte horák do držiaka horáku a nastavte ho hore alebo dolu podľa potreby

4 Namontujte hadice medzi horák a prípojky rozdeľovača plynu. (Modrá hadica má pravý závit, červená hadica má ľavý závit)

5 Ak nie je dostatočný pohyb horáku na rezanie platne pod dráhou keď sa vykonáva preparácia spodnej hrany, zmeňte držiak horáku do pozície naznačenej šípkou (pozri obr. 4-4).



## 4.2.1 SET 2 HORÁKOV

1 Vložte ozubenú lištu (1) do hlavného zariadenia v smere šípky (pozrite obr. 4-5)

2 Nasaďte dva držiaky priečneho vedenia horáku (1) na ozubenú lištu (pozrite obr. 4-6).

3 Nasaďte a pripevnite držiaky horáku (2) do držiakov priečneho vedenia horáku (1), potom nasaďte horáky (pozrite obr. 4-6).

4 Namontujte rozdeľovač plynu na hlavné zariadenie a pripojte 600mm a 900m hadice z rozdeľovača plynu do dvoch horákov.

Primontujte konzolu (3), tyčku závažia (2) a závažie (1) v uvedenom poradí (pozrite obr. 4-7)



## 4.3 PRÍPRAVA PRED PREVÁDZKOU

### *4.3.1 Pripojenie napájacieho kábla*

1 Pripojte napájací kábel k zariadeniu

2 Pred pripojením kovovej zástrčky na kábli do koncovky na boku zariadenia, skontrolujte, či v nej nie je prach.

3 Kovová zástrčka je na naskrutkovanie, preto ju pevne pritiahnite, aby sa neuvoľnila počas prevádzky

### *4.3.2 Pripojenie plynovej hadice*

1 Pripojte príslušnú hadicu prívodu plynu do primárnej hadice

2 Bezpečne pritiahnite spoje a skontrolujte či neuniká plyn

### *4.3.3 Pripojenie špičky*

1 Zvoľte vhodnú rezaciu špičku podľa hrúbky rezaného materiálu a vložte ju do horáku (Pre zvolenie vhodnej špičky si pozrite rezacie údaje (kapitola 10)

2 Po umiestnení špičky do horáku pritiahnite maticu dvoma kľúčmi

3 Ak je špička pritiahnutá príliš, bude sa počas rezania prehrievať a stále viac doťahovať, čo môže spôsobiť komplikácie pri jej vymieňaní

4 Predíďte poškodeniu kužeľa špičky, lebo to môže spôsobiť spätný plameň

### *4.3.3 Pripojenie dráhy*

Umiestnite dráhu paralelne s s vyznačenou líniou a popredu pohybujte so zariadením alebo použite iný vodiaci prípravok ešte pred inštaláciou dráhy. Ak pripadá do úvahy vplyv tepla na dráhu, tak rozdiel medzi dráhou a označenou líniou rezu by mal byť viac ako 100mm

# 5 REZANIE

## 5.1 BEZPEČNOSTNÉ OPATRENIA POČAS PREVÁDZKY

Striktne dodržiavajte bezpečnostné predpisy, nariadenia a inštrukcie, aby ste zaistili bezpečnosť počas rezania.

### *5.1.1 Uzemnenie zariadenia*

Kábel zariadenia je vybavený uzemňovacím káblom. Kvôli bezpečnosti sa uistite, že je zariadenie uzemnené.

Metóda uzemnenia zariadenia: Uzemňovací pin je v plastovej zástrčke na kábli. Prosím použite rozvádzač s vyvedeným uzemňovacím pinom



1 OCEĽOVÁ KONŠTRUKCIA

2 VODIACA LIŠTA

3 SPÍNACIA SKRINKA

4 PLASTOVÁ ZÁSTRČKA

5 PRÍVODNÝ KÁBEL

6 K ZARIADENIU

7 UZEMŇOVACÍ KÁBEL

8 KONEKTOR

9 PODSTAVEC

### *5.1.2 Výber špičky*

Vzťahujúc sa na rezacie údaje, zvoľte vhodnú špičku podľa hrúbky rezaného materiálu. Pre rezanie veľmi hrdzavých alebo rezanie pod uhlom väčším ako 20°, zvoľte špičku a jeden stupeň väčšiu ako je zobrazené v rezacích údajoch.

### *5.1.3 Prepínač zmeny smeru pohybu*

-Prepnutím prepínača smeru sa zariadenie môže pohybovať dopredu alebo dozadu. Neutrálna pozícia prepínača je zastavenie zariadenia

-Keď meníte smer, uistite sa, že prepínač smeru je v neutrálnej (stop) pozícii, a použite prepínač smeru až po zastavení zariadenia.

-Predtým ako zariadenie zapnete sa uistite, že prepínač smeru je v neutrálnej pozícii.

-Predtým ako zariadenie pripojíte k sieti sa uistite, že prepínač smeru je v neutrálnej pozícii. Ak by bol zapnutý, zariadenie by sa začalo pohybovať a mohlo byť spôsobiť vážne zranenia

-Nikdy nevkladajte ruky medzi koliesko a dráhu, tiež nie medzi zariadenie a dráhu pokiaľ sa zariadenie pohybuje, inak môžu byť vaše ruky zachytené

## 5.2 ZAPÁLENIE A NASTAVENIE PLAMEŇA

Nastavte tlak plynu podľa rezacích údajov. Hodnoty z rezacích údajov pri plne otvorených ventiloch. Po zapálení prestavte tlak.

Metóda nastavenia plameňa:

1 Otvorte plynový ventil na ¼ až ½ otáčky a zapáľte horák

2 Potom postupne otvárajte ventil predhrievacieho kyslíka, až kým dosiahnete biely kužeľ štandardného plameňa. Oblasť žeravenia by sa mala byť rovnomerná a dlhá okolo 5-6mm (3/16´´-1/14´´)

3 Naplno otvorte ventil rezacieho kyslíka Prestavte plameň ak sa jeho podmienky zmenili. Nesprávny prietok rezacieho kyslíka môže spôsobiť nesprávnu akosť rezaného povrchu. Ak je potrebné, vhodnou čistiacou ihlou vyčistite špičku, pokiaľ preteká rezací kyslík.

4 Odporúčaná vzdialenosť špičky od povrchu rezania

 Acetylén.....8-10mm

 LPG............5-8mm

Zlý prietok rezacieho kyslíka nepriaznivo vplýva na kvalitu povrchu rezania. Preto musí byť kanálik rezacieho kyslíka čistený.

1 Pred čistením zatvorte ventily oboch plynov a predhrievacieho kyslíka.

2 Špičku čistite vhodnou čistiacou ihlou

## 5.3 METÓDA REZANIA A PREBÍJANIA

Rezanie:

1 Režte z konca oceľovej platne

2 Pred rezaním prebite oceľovú platňu

3 Pred rezaním prevŕtajte oceľovú platňu

Prebíjanie:

1 Zapáľte a nastavte plameň

2 Dôkladne nahrejte miesto prebitia, až pokiaľ nežiari

3 Otvorte ventil rezacieho kyslíku na prebitie oceľovej platne. Špička by mala byť vzdialená okolo 15-20mm od povrchu platne, aby sa predišlo vstreknutiu iskier do špičky, krátiť jej životnosť.

## 5.4 PROCEDÚRY PRE ZAČATIE REZANIA A UHASENIE PLAMEŇA

1 Nastavte špičku nad počiatočný bod rezania, zapáľte a potom nastavte plameň

2 Nastavte vypínač na pozíciu START na dostatočné nahriatie počiatočnej pozície

3 Po predhriatí, priveďte kyslík a súčasne zapnite spínač motora alebo zapnite prepínač smeru rezania, a začnite rezať

4 Dôkladne skontrolujte podmienky rezania a potenciometrom nastavte rýchlosť rezania, podľa rezacích údajov

5 Po dorezaní uhaste plameň nasledovne:

 1 Vypnite spínač motora (alebo prepínač smeru rezania)

 2 Zatvorte ventil rezacieho kyslíka

 3 Zatvorte ventil predhrievacieho kyslíka

 4 Zatvorte ventil rezacieho plynu

## 5.5 BEZPEČNOSTNÉ OPATRENIE PROTI spätnému plameňu a spätnému šľahnutiu

### *5.5.1 Prevencia pred spätným plameňom*

Spätný plameň môže spôsobiť vážne zranenia alebo požiar. Keď sa vyskytne spätný plameň, zistite príčinu a opravte ju pred ďalším použitím zariadenia.

Nasledovné príčiny môžu spôsobiť spätný plameň:

 1 Nesprávne nastavený tlak plynu

 2 Prehriata špička

 3 Rozstrek v špičke

 4 Poškodenie kužeľa špičky alebo horáka

### *5.5.2 Prevencia pred spätným šľahnutím*

Spätné šľahnutie môže spôsobiť požiar alebo poškodenie zariadenia Ak počujete syčanie v horáku rýchlo postupujte nasledovne:

 1 Zatvorte ventil predhrievacieho kyslíka

 2 Zatvorte ventil rezacieho plynu

 3 Zatvorte ventil rezacieho kyslíka

Keď sa vyskytne spätné šľahnutie, zistite príčinu a opravte ju pred ďalším použitím zariadenia

## 5.6 REZANIE

1 Priložte dráhu (koľajky) k rezacej línii

2 Umiestnite špičku nad líniu rezania

3 K špičke priveďte zapaľovačom plameň a zapáľte. Zabezpečte dostatočné predhriatie.

4 Otvorte ventil kyslíka a súčasne zapnite prepínač smeru pohybu. Rezanie začína.

5 Keď začalo rezanie, starostlivo sledujte rezacie podmienky a nastavte optimálnu rýchlosť rezania

6 Po dorezaní uzatvorte ventil rezacieho kyslíka a vypnite vypínač.

7 Uzatvorte ventil kyslíka, rezacieho plynu a predhrievacieho kyslíka ( v uvedenom poradí)

Predbežné opatrenia

\*Skontrolujte či prietok rezacieho plameňa je pod správnym uhlom k platni

\*Pre správne rezanie, nastavte tlak plynu podľa rezacích údajov. Upravte tlak plynu podľa aktuálnych rezacích podmienok

## 5.7 Rezanie v kruhu

 1 Pre rezanie malých a veľkých kruhov priložte príslušné časti, ako je na obrázku

 2 Nastavte výšku stredu pivotným kolíkom takže pohonné koliesko zo strednej strany môže

 pohybovať 1mm od obrábaného kusa.

 3 Zarovnajte pivotný kolík so stredom kruhu

 4 Nasaďte závažie čo najbližšie k pivotnému kolíku

 5 Uvoľnite krídlovú maticu a nastavte voľné koliesko na uhol vhodný na rezanie rádiusu.



# 6 ÚDRŽBA A OPRAVY

Dodržiavajte pravidelnú kontrolu a údržbu zariadenia, a zariadenie používajte ho iba pri najlepších pracovných podmienkach. Údržba musí byť vykonávaná len kvalifikovanou osobou.

## 6.1 NÁVOD

Vykonávajte pravidelnú kontrolu a údržbu zariadenia.

|  |  |
| --- | --- |
| Perióda | Kontrola a údržba |
| Denne | 1 | Poutierajte zariadenie čistou handrou, a zbrúste špinu z podstavca a z hrebeňa ramena (S/N 30300:rameno) |
| 2 | Premažte osky valčekov olejom, ak je potrebné  |
| Mesačne | 1 | Premažte osky rúčok držiakov horákov a spínaciu páku |
| 2 | Zmerajte izolačný odpor medzi skrinkou a zástrčkou. Musí byť cez 5kΩ |
| 3 | Odstráňte ovládací panel a vyčistite vnútorné elektrické komponenty. |
| Každé 3 mesiace alebo po 200 hodinách | 1 | Vyberte zo zariadenia motor a prevodovku a vymeňte staré mazivo za nové.  |
| 2 | Vymeňte opotrebované súčiastky za nové |
| 3 | Riedidlom kompletne odstráňte mastnotu, ak je, z platne motora a z kužeľa prevodovky |

# 7 RIEŠENIE PROBLÉMOV

Opravy môže vykonávať len kvalifikovaná osoba

### *1 Zariadenie sa nepohybuje (Motor nebeží)*

|  |  |  |
| --- | --- | --- |
| Príčina | Postup | Riešenie |
| Napájanie je vypnuté | Skontrolujte napájanie a káblové spoje |  |
| Prerušený napájací kábel | Skontrolujte napájací kábel | Opravte alebo vymeňte |
| Porucha zástrčky | Skontrolujte naletované spoje | Preletujte |
| Porucha spínača | Odstráňte stredný terminál a testujte spínač | Vymeňte (prosím pozrite schému v kapitole 8) |
| Chybný kondenzátor | Meračom skontrolujte kondenzátor | Vymeňte |
| Studený spoj | Skontrolujte zaletované spoje | Preletujte ak je potrebné |
| Porucha vedenia | Skontrolujte vedenie | Vymeňte |
| Porucha motora | Ak sú všetky body v poriadku, môže byť pokazený motor | Opravte alebo vymeňte |

### *2 Zariadenie sa nepohybuje (motor beží)*

|  |  |  |
| --- | --- | --- |
| Príčina | Akcia | Riešenie |
| Vypínač nefunguje | Odstráňte stojan a zistite je či spojovacia tyčka spojená s maticou páčky  | Správne nasaďte páčku |
| Sklz na trecom povrchu  | Pozrite pružinu nastavujúcu tlak, alebo či nie mastnota na trecom povrchu | Ak je potrebné vymeňte pružinu. Utrite mastnotu. |

### *Zariadenie sa pohybuje, ale pohyb vykazuje abnormality*

|  |  |  |
| --- | --- | --- |
| Príčina | Akcia | Riešenie |
| Priveľký ruch alebo vibrácie | Ozubenia sú zanesené cudzím predmetomOpotrebovanie ozubeniaOpotrebovanie alebo poškodenie kužeľa zuba | Opravte alebo vymeňte |
| Spojka sa nedá uvoľniť | Posunutý krúžok | Vymeňte |
| Klopanie | Opotrebované ozubenieChybný čapOchranný plech sa dotýka dráhy alebo plechuCudzí predmet na dráhe alebo poškodenia dráhyHadice alebo kábel bránia pohybuPoškodené kolieska | VymeňteVymeňteNastavteOdstráňteVykonajte opatreniaOpravte alebo vymeňte |